Roy Sherwood

Roy Richard Sherwood (født 11. juni 1932 i Salisbury, Connecticut, død 19. oktober 2017) var en amerikansk skihopper som representerte Salisbury Winter Club. 

Han ble nummer 3 sammenlagt i skiflygingsuka i Bad Mitterndorf i 1953. Året etter vant han det nasjonale mesterskapet i hopp. Kort tid etter fikk han polio og mistet mye av styrken i beina. Han ble imidlertid frisk og trente seg opp igjen, og oppnådde så gode resultater i nasjonale renn at han ble tatt ut til OL i Cortina d'Ampezzo i 1956, der han ble nummer 36 og nest beste amerikaner. Han var også på USAs lag til OL i Squaw Valley i 1960, men fikk da ikke starte.

Sherwod var aktiv som skihopper helt til 1971, og var senere hoppdommer. Han var ansatt i det lokale veivesenet i Salisbury. Roy Sherwood ble tatt opp i The American Ski Jumping Hall of Fame i 2008.

Referanser

Eksterne lenker 
 

Skihoppere fra USA
Skihoppere under Vinter-OL 1956
Deltakere for USA under Vinter-OL 1956
Personer fra Litchfield County i Connecticut